Sjelevei

**Sjelevei** eller **Shendao** (forenklet kinesisk: 神道; pinyin: *Shéndào*) er en vei eller lang høytidelig passasje som fører fra inngangen til et kinesiske mausoleumsanlegg frem til selve mausoleet (mausoleene) eller graven(e). Et annet ord som benyttes på kinesisk er **mudao** («gravvei», 墓道, *mùdào*).

## Oversettelsen av ''shéndào'' 神道
Ordet *shén* 神) er det mulig å oversette på flere måter, og ettersom man har med et begrep som har vært noen tusen år i religionenes og folketroens noe skiftende bruk eller vektlegging er det ikke nødvendig å låse seg på oversettelsen «sjel», selv om en form for sjele- eller ånde-iboende/nærvær hører til. *Dào* 道 er også litt plastisk. Andre oversettelser kunne være *sjelenes vei*, *åndeallé*, *åndesti*, *hellig vei* (*Spirit Way* - er vanlig engelsk oversettelse, ellers *Sacred Way*, *Divine Road*.)

## Beskrivelse
I Kina befinner der seg foran mange keiserlige mausoleer og herrskapelige graver en større gravvei, den såkalte *sjelevei*. Langs begge sider står det parvis oppstilt menneske- og dyreskulpturer av stein, som symboliserer det som under deres levetider var keiserens eller den mektiges æresgarde (*yiwei* forenklet kinesisk: 仪卫, tradisjonell kinesisk: 儀衛, pinyin: *yíwèi*). I tillegg står det ofte slik oppstilt både pilarer og steler.

Steinmenneskene før gravene kalles også *wengzhong* (翁仲, *wēngzhòng*). Dette har den følgende bakgrunn:

::På Qin-dynastiets tid skal det ha levd en kjempe av herkuleisk gestalt ved navn Ruan Wengzhong (阮翁仲) Han målte *zhang* (3 1/3 meter) pluss tre *chi* (1/3 meter) av høyde og skal ha vært et helt usedvanlig menneske. Han var i garnisonen i Lintao (临洮) (i Gansu) og hadde gjort seg store fortjenester i kampene mot xiongnuene (hunnerne). Etter hans døde sørget den første keiser, Qin Shihuang, over ham. Han befalte at det ble oppstilt en bronsestatue av ham utenfor *Sima-porten* til Xianyang-palasset *(Xianyang gong)*. Det fortelles at da xiongnuene kom til Xianyang (Qin-rikets hovedstad idet nåværende Shaanxi) og skuet statuen, tok den for å være den levende Ruan Wengzhong, og tok bena fatt. Siden den gang kalte man bronse- og steinfigurer foran keiserlige palasser eller mausoleer *Wengzhong.*

Dyrefigurene kalles *shixiangsheng* (石像生, *shíxiàngshēng*). De kan historisk tilbakeføres til Huo Qubings grav fra det vestlige Han-dynastis tid.

::Huo var en ung berømt militærstrateg i det tidlige Han-tid. Allerede som attenåring ledsaget han Han-keiser Wu (Han Wu di); han var en meget dyktig rytter og bueskytter. Som tyveåring anførte han to ganger sine styrker inn i Hexi-korridoren (Gansu-korridoren) til seier mot xiongnuene, og høstet stor ære for det. Han døde i den unge alder av 24 år. Han Wudi bygget til sin berømte generals ære et eget mausoleum øst for sitt eget mausoleum *(Maoling)*. Dette ble utformet for å ligne på Qilian-fjellene (Qilian Shan), for å minne om hans bedrifter i Hexi-korridoren rett ved. Steinhuggere tok som forbilder dyr fra disse fjellene til bruk for den *sjelevei* de anla. Blant disse dyrene er også «den på en hunner tråkkende hest». Denne er den mest kjente av figurene, og sammenfatter på sitt vis de store fortjenester Huo Qubing vant seg i løpet av sitt korte liv.

Denne rekke av eldgamle gravminne-steinfigurer skulle danne modell for kinesiske herrskapelige graver.For senere lot keiserne gjerne oppsette slike dekorasjoner foran de gravanlegg de lot forberede for seg selv; de er da nesten alltid arrangert langs adkomstveien som en form for æresgarde [仪仗队 / 儀仗隊 *yízhàngduì*).

Vanlige fabelvesener og dyr langs veien ble 
* Tianlu, nixie (*tiānlù* 天禄, *bìxié* 辟邪)
* Qilin 麒麟
* Xiezhi eller «enhjørningsløve» 獬豸 *xièzhì*
* Tiger 石虎
* Hest 石马
* Løve 石狮
* Kamel 骆驼
* Elefant 石象

## Eksempler på sjeleveier
Sjeleveier er å se ved en rekke keiserlige mausoleer:
* Qianlingmausoleet nær Xi'an
* Ming Xiaoling i Nanjing
* De tretten Ming-graver nær Beijing, med en felles sjelevei for alle mausoleene der
* Zhaomausoleet for de tidlige Qing-keisere nær Shenyang
* De østlige Qing-gravene nær Beijing.

Ved noen andre storfolks mausoleer:
* Gravlegget for sultanen av Brunei Abdul Majid Hassan i Nanjing
* En rekke sjeleveier (især hertugene av Yanshengs graver) på Konfucius' gravlund i Qufu i Shandong

## Referanser


## Eksterne lenker
* 
* Buildings in Imperial Mausoleums 
* The Sacred Way and Stone Statues 
* The Sacred Way and Stone Statues  
* The Sacred Way and Stone Statues 
* Stone Sculpture on Spirit Paths from the Wei to Qing 
* To Dig or Not to Dig: Qianling Mausoleum in the Spotlight Again

### Kinesiske lenker
* Shendao (Baidu Baike) 
* Chaolingmu shendao shike 
* Beijie huabiao shixiang sheng 
* Wengzhong 
* Shishou 
* Shendao (Mudao) – Huo Guang (Hanshu), Zhongshan Jian wang (Hou Hanshu)